Balatonendréd Községi Önkormányzat Képviselő-testületének 14/2019. (XI.21.) önkormányzati rendelete

**Balatonendréd Község Önkormányzata Képviselő-testületének Szervezeti és Működési Szabályzatáról**

Balatonendréd Község Önkormányzat Képviselő-testülete az Alaptörvény 32. cikk (2) bekezdésében kapott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

*I. Fejezet*

*Bevezető rész*

**1. Jelképek, adományozható kitüntetések**

**1. §**

(1) Az önkormányzat jelképei: a címer, a zászló, és a turisztikai logo.

(2)[[1]](#footnote-1) Az önkormányzat jelképeiről és azok használatának rendjéről a község jelképeiről és a jelképek használatáról szóló önkormányzati rendelet rendelkezik.

(3)[[2]](#footnote-2) A képviselő-testület által adományozható kitüntetéseket a díszpolgári és Balatonendrédért kitüntető cím adományozásáról szóló önkormányzati rendelet tartalmazza.

*II. Fejezet*

*Általános rendelkezések*

**2. Az önkormányzat megnevezése, szervei**

**2. §**

(1) Az önkormányzat hivatalos megnevezése és székhelye: Balatonendréd Község Önkormányzata (a továbbiakban: Önkormányzat) 8613 Balatonendréd, Fő u. 75.

(2) A képviselő-testület hivatalos megnevezése: Balatonendréd Község Képviselő-testülete (a továbbiakban: Képviselő-testület).

(3) A képviselő-testület hivatalának hivatalos megnevezése: Kőröshegyi Közös Önkormányzati Hivatal (a továbbiakban: Hivatal)

**3. §**

Az önkormányzati feladatokat a képviselő-testület és szervei:

*a)* a polgármester,

*b)* az ügyrendi bizottság,

*c)* a jegyző és

*d)* a képviselő-testület hivatala látja el.

**4. §**

A Balatonendréd Község Önkormányzata, Polgármester, Jegyző, valamint a Közös Önkormányzati Hivatal bélyegzőjén a Magyar Köztársaság címerét kell használni*.*

*III. Fejezet*

*A képviselő-testület működése*

**3. Az alakuló ülés szabályai, a Képviselő-testület tisztségviselőinek megválasztása**

**5. §**

(1)[[3]](#footnote-3) A Képviselő-testület alakuló ülését Magyarország helyi önkormányzatairól szóló 2011. évi CLXXXIX. törvény (A továbbiakban: Mötv.) 43. § (1) bekezdésében meghatározott időben tartja meg, melyet a megválasztott polgármester hív össze.

**6. §**

(1) A polgármester felkérésére a Helyi Választási Bizottság Elnöke tájékoztatást ad a helyi önkormányzati képviselők valamint a polgármester választásának eredményéről.

(2) A képviselők esküt tesznek és aláírják az esküokmányt, melynek szövegét az Mötv. 1. melléklete tartalmazza. Az eskü szövegét a jegyző olvassa elő.

(3) A polgármester a Képviselő-testület előtt esküt tesz és aláírja az esküokmányt, melynek szövegét az Mötv. 1. melléklete tartalmazza. Az eskü szövegét a jegyző olvassa elő.

**7. §**

A képviselő-testület tagjainak száma 7 fő.

**8. §**

(1) A Képviselő-testület dönt:

*a)* a polgármester javaslata alapján titkos szavazással az alpolgármesteri;

*b)* a polgármester vagy bármely képviselő javaslata alapján, legkésőbb soron következő ülésen, a bizottsági elnöki tisztség betöltéséről.

(2) Ha az alpolgármester vagy a bizottsági elnök megválasztásánál nincs meg a szükséges többség e tisztségek tekintetében a soron következő ülésen szavazást kell tartani.

(3) A tisztségviselői megbízatás megszűnése esetén az új tisztségviselők megválasztására a (2) bekezdésben foglaltakat kell megfelelően alkalmazni.

**9. §**

(1) A Képviselő-testület az alakuló ülésen, de legkésőbb az alakuló ülését követő ülésén megválasztja a bizottságok képviselő tagjait.

(2) A bizottsági tagság megszűnése esetén az (1)-(2) bekezdésbe foglaltakat kell értelemszerűen alkalmazni az új bizottsági tag megválasztásakor.

**4. A képviselő jogai kötelezettségei**

**10. §[[4]](#footnote-4)**

A képviselő jogai és kötelezettségei azonosak. Az Mötv.32.§ (2) bekezdésében meghatározottakon túl a képviselő:

*a)* előzetesen bejelenti a polgármesternek, ha a Képviselő-testület ülésén való részvételében vagy egyéb megbízatásának teljesítésében akadályoztatva van; ugyancsak előzetesen bejelenti a bizottság elnökének, ha a bizottság ülésén való részvételben akadályoztatva van;

*b)* a Képviselő-testület vagy annak bizottsága, valamint a polgármester megbízása alapján részt vesz a testületi ülések előkészítésében, valamint különböző vizsgálatokban;

*c)* a tudomására jutott titkot megőrzi, amely kötelezettsége megbízatásának lejárta után is fennáll;

*d)* a vele szemben fennálló összeférhetetlenségi okot írásban haladéktalanul bejelenti a polgármesternek*,*

*e)* megválasztásától számított harminc napon belül kérelmezi felvételét az adózás rendjéről szóló törvényben meghatározott köztartozásmentes adózói adatbázisba,

*f)* az Mötv. 38. § (4) bekezdésben meghatározott időpontig a képviselő-testületnél igazolja az adatbázisba történő felvételének megtörténtét.

*g)* ha érintett, az adott napirend tárgyalásában, személyes érintettségét bejelenti.

**11. §**

(1) A Képviselő-testület döntéshozatalából történő kizárásra az Mötv. 49. §-ában meghatározott szabályok irányadók.

(2) Amennyiben a személyes érintettségét a képviselő nem jelenti be, a polgármester figyelmeztetésben részesíti.

**5. A képviselő-testület működése**

**12. §**

(1) A Képviselő-testület éves munkatervének megfelelően ülésezik, ezen kívül szükség szerint rendkívüli ülést tart.

(2) A Képviselő-testület évente a munkatervben meghatározott nyári időszakban munkaterv szerinti rendes ülést nem tart.

(3) A Képviselő-testület az ülését rendszerint a Balatonendrédi Önkormányzat Balatonendréd, Fő u. 75. szám alatti tanácskozó termében tartja.

(4) A munkaterv összeállításához javaslatot kell kérni:

*a)* a Képviselő-testület tagjától;

*b)* a Képviselő-testület bizottságától;

*c)* a jegyzőtől.

**13. §**

(1) A munkaterv tervezetét a polgármester terjeszti a Képviselő-testület elé, legkésőbb tárgyév január 15. napjáig.

(2) A munkaterv tartalmazza:

*a)* a képviselőtestületi ülések tervezett időpontját, napirendjét;

*b)* a közmeghallgatás, a lakossági fórum, valamint jogszabály által előírt kötelező egyeztetés időpontját;

*c)* az előterjesztő megnevezését.

(3)[[5]](#footnote-5) Az elfogadott munkatervet az önkormányzat honlapján közzé kell tenni.

(4) A képviselő-testület által elfogadott munkatervet meg kell küldeni a települési képviselőknek.

**14. §**

(1) A Képviselő-testület az Mötv.46. § (2) bekezdése alapján zárt ülést tart, illetve zárt ülést rendelhet el.

(2) A zárt ülés anyagát kizárólag a következő személyeknek lehet átadni:

*a)* a Képviselő-testület tagjainak,

*b)* a jegyzőnek,

*c)* a napirendi pontot tárgyaló bizottságok tagjainak,

*d)* a Kormányhivatal vezetőjének.

(3) A külön törvény szerinti közérdekű adat és közérdekből nyilvános adat megismerésének lehetőségét zárt ülés tartása esetén is biztosítani kell.

(4)[[6]](#footnote-6) A zárt ülésen a képviselő-testület tagjai, tanácskozási joggal a jegyző. továbbá meghívása esetén az Mötv 46.§ (3) bekezdésében felsorolt személy vesz részt.

**15. §**

(1) A Képviselő-testület munkatervében meghatározottak szerint tart közmeghallgatást, melyen az állampolgárok és a helyben érdekelt szervezetek képviselői közérdekű kérdést és javaslatot tehetnek.

(2) A közmeghallgatás időpontjáról, helyéről és napirendjéről a lakosságot legalább 8 nappal előbb a Balatonendrédi Önkormányzat hirdetőtábláin hirdetményi közzététel útján tájékoztatni kell.

(3) A közmeghallgatáson elhangzott kérdésekre a képviselő-testületnek lehetőség szerint azonnal válaszolni kell.

(4) Amennyiben a közérdekű kérdés vagy javaslat a közmeghallgatáson nem válaszolható meg, közérdekű kérdést, javaslatot a polgármester, bizottság, jegyző tizenöt napon belül kivizsgálja és megválaszolja. A bejelentőnek adott válaszról a Képviselő-testületet tájékoztatni kell.

(5) A közmeghallgatást a polgármester vezeti, a polgármester a hozzászólások időtartamát korlátozhatja.

(6) A közmeghallgatásról jegyzőkönyv készül, melyre a testületi ülés jegyzőkönyvére irányadó szabályok alkalmazandók.

**16. §**

(1) A Képviselő-testület ülésén napirend előtti felszólalásra bármely képviselő engedélyt kérhet a felszólalás tárgyának megjelölésével.

(2) A napirend előtti felszólalásra az engedélyét a testület egyszerű szótöbbséggel akkor adja meg, ha a felszólalás nyilvánvalóan fontos, közérdekű és a tárgyalandó napirenddel kapcsolatos.

(3) Minden előterjesztés és a vele összefüggő döntési javaslat felett külön-külön kell vitát nyitni. Az előterjesztőhöz a Képviselő-testület tagjai és a tanácskozási joggal meghívottak kérdéseket intézhetnek, amelyekre még a vitát megelőzően válaszolni kell.

(4) A vita során a felszólalásokra a jelentkezés sorrendjében kerülhet sor. A felszólalás időtartama legfeljebb 2 perc lehet. Ugyanazon napirend keretében az ismételt felszólalás a 2 percet nem haladhatja meg. Az idő túllépése esetén a polgármester figyelmezteti a felszólalót, hogy fejezze be felszólalását.

(5) A vita lezárására a Képviselő-testület bármely tagja javaslatot tehet, amely felett a Képviselő-testület vita nélkül határoz. A vita lezárása után a napirend előadója válaszol a hozzászólásokra, ezt követően további hozzászólásra nincs lehetőség.

**17. §**

(1) Az előterjesztéshez szóbeli kiegészítés csak akkor tehető, ha az új információt tartalmaz.

(2) A jegyző jelzi a Képviselő-testületnek, a bizottságnak és a polgármesternek, ha a döntési javaslatuknál vagy döntésüknél jogszabálysértést észlel.

(3) Ügyrendi javaslat legfeljebb 1 perc időtartamban tehető, amely az ülés vezetésével, rendjével összefüggő, a tárgyalt napirendi pontot érdemben nem érintő - döntést igénylő - eljárási kérdésre vonatkozó javaslat. Ügyrendi javaslat esetében a polgármester soron kívül szót ad, az ügyrendi javaslat megtételét követően a javaslatot vita nélkül azonnal megszavaztatja.

**18. §**

A polgármester az előterjesztésben szereplő és a vitában elhangzott javaslatokat egyenként bocsátja szavazásra úgy, hogy előbb a vita során elhangzott módosító és kiegészítő, majd az előterjesztésben szereplő javaslat felett kell dönteni.

**19. §**

(1) Az interpelláció valamely probléma felvetése és kifejtése a Képviselő-testület ülésén, és ezzel kapcsolatos kérdés megfogalmazása a képviselő-testület bizottságához, polgármesterhez és a jegyzőhöz.

(2) Interpellálni a Képviselő-testület vagy szervei hatáskörébe tartozó önkormányzati ügyben lehet a napirendi pontok tárgyalása után.

(3) A képviselő az interpellációt visszavonhatja.

(4) Ha a képviselő a választ nem fogadja el, a válasz elfogadásáról a Képviselő-testület vita nélkül dönt.

**20. §**

(1) Az interpellációra a Képviselő-testület ülésén kell választ adni. Az interpellált személy indokolt esetben tizenöt napon belül írásban ad választ. Az írásbeli választ minden képviselőnek meg kell küldeni.

(2) Ha a választ a Képviselő-testület nem fogadja el, dönt a további teendőkről. Az interpelláció alapján részletesebb vizsgálatot rendelhet el.

(3) Az interpelláció kivizsgálásába az interpelláló képviselőt be kell vonni.

**21. §**

(1) A kérdés az önkormányzati hatáskörbe tartozó szervezeti, működési, döntési, előkészítés jellegű felvetés.

(2) A kérdés benyújtásának és megválaszolásának elintézésére a 19. és 20. § rendelkezéseit kell alkalmazni azzal az eltéréssel, hogy a Képviselő-testület a válasz elfogadásáról nem határoz.

**6. Az ülések tervezése, előkészítése**

**22. §**

(1) A Képviselő-testület ülésére az alábbi személyeket, szervezeteket kell meghívni, illetőleg részükre meghívót kell küldeni:

*a)* a képviselőket,

*b)* a tisztségviselőket (polgármester, alpolgármesterek, jegyző),

*c)* a napirendben érintett intézményvezetőket,

*d)* az érdekképviseleti szervek képviselőit, az őket érintő kérdésekben,

*e)* az önkormányzat által meghatározott önszerveződő közösségek képviselőit, tevékenységi körüket érintő kérdésben.

(2) Az előterjesztéseket a képviselők részére papíralapon vagy elektronikus úton kell megküldeni.

(3)[[7]](#footnote-7) A rendkívüli ülésre szóló meghívót legalább 24 órával az ülés előtt kézbesíteni kell a képviselők részére.

**23. §**

(1) Az előterjesztés lehet:

*a)* javaslat (rendelet-tervezet, vagy határozati javaslat),

*b)* beszámoló,

*c)* tájékoztató,

*d)* jogszabályban kötelezően meghatározott formátumú dokumentum.

(2) A Képviselő-testület ülésére általában írásbeli előterjesztés készül. Indokolt esetben a polgármester döntése alapján szóban is előterjeszthető napirendi pont.

(3) Szóbeli előterjesztés esetén a határozati javaslatot írásban kell megfogalmazni.

(4) A Képviselő-testület ülésén önálló napirendi pontként olyan előterjesztés tárgyalható, amely egyébként megfelel az előterjesztésekkel szemben támasztott általános követelményeknek.

(5) Az előterjesztés két részből áll:

*a)* Első rész: a tárgy pontos meghatározása, a témakör ismételt napirendre kerülése esetén, a korábbi döntés, az előkészítés során felmerülő vélemények, ide vonatkozó központi és helyi jogszabályok, az előterjesztést készítők megnevezése.

*b)* Második rész: határozati javaslat, a végrehajtásért felelős személy megnevezése, a határidő megjelölése.

(6)[[8]](#footnote-8) Az előterjesztésekkel kapcsolatos követelményeket, valamint az előterjesztések benyújtásának rendjét az SZMSZ 2. melléklete tartalmazza.

**24. §**

Az előterjesztés elkészítésére a munkatervben kötelezett a testületi ülés előtt legalább 8 nappal köteles bejelenteni a polgármesternek, ha az előterjesztést alapos okkal és indokkal nem tudja elkészíteni.

**7. A képviselő-testület ülésének összehívása, vezetése**

**25. §**

(1) A képviselő-testület rendes ülésének időpontjáról, helyéről és napirendjéről a meghívók kiküldésével egyidejűleg a település lakosságát hirdetmény útján kell értesíteni.

**26. §**

(1) A Képviselő-testület ülését a polgármester hívja össze.

(2)[[9]](#footnote-9) Az ülést tizenöt napon belül össze kell hívni a Képviselő-testület bizottságának, valamint a képviselők egynegyedének indítványára.Az indítványban meg kell határozni a testületi ülés összehívásának indokát.

(3) A Képviselő-testület üléseit a polgármesteri és az alpolgármesteri tisztség egyidejű betöltetlensége, illetőleg tartós akadályoztatása esetén az ügyrendi bizottság elnöke hívja össze és az e rendeletben foglaltak alapján vezeti.

**27. §**

(1) A képviselők a Képviselő-testület ülése előtt négy naptári nappal megkapják az ülés írásos előterjesztéseit. Késedelem esetén a napirendi pont tárgyalásáról a Képviselő-testület dönt.

(2) A Képviselő-testület rendkívüli esetben rövid úton (távbeszélő, email, stb.) is összehívható.

**28. §**

(1) A meghívó tartalmazza az ülés helyét és kezdési időpontját, a javasolt napirendet, a napirendi pontok előterjesztőit.

(2) A Képviselő-testület ülésére meg kell hívni a Képviselő-testület tagjai mellett:

*a)* a napirendi pont tárgya szerint illetékes intézmény vagy szervezet vezetőjét; (illetve témagazdát),

*b)* valamint akinek a jelenléte a napirendi pont alapos és körültekintő megtárgyalásához elengedhetetlenül szükséges, erről a polgármester dönt.

*c)* akit a polgármester megjelöl.

**29. §**

(1) A Képviselő-testület éves munkatervében nem meghatározott testületi ülést (továbbiakban: rendkívüli ülés) a polgármesternek össze kell hívnia:

*a)* [[10]](#footnote-10)a testület tagjai legalább egynegyedének írásbeli indítványára, annak átvételétől számított 15 napon belüli időpontra;

*b)* [[11]](#footnote-11)a Képviselő-testület bizottságának határozatba foglalt indítványra, az átvételétől számított 15 napon belüli időpontra.

(2) Rendkívüli ülést a polgármester saját döntése szerint is összehívhat. A rendkívüli ülés összehívására és levezetésére az e rendeletben foglalt eltérésekkel a rendes ülés szabályait kell alkalmazni.

(3) A rendkívüli Képviselő-testületi ülésen csak a meghívóban szereplő napirendek tárgyalhatók, napirend előtti hozzászólásra, interpellációra, kérdésre nincs lehetőség.

**8. A Képviselő-testület tanácskozási rendjét érintő korlátozások**

**30. §**

(1) Konkrét időpontokhoz kötődő korlátozások:

*a)* a Képviselő-testület munkatervében meghatározott testületi ülés a nyári időszámítás idején 19.00 órakor, a téli időszámítás idején 18.00 órakor kezdődik;

*b)* a rendkívüli ülés kezdetének időpontját a polgármester határozza meg;

*c)* a képviselők az ülés kezdetén a jelenléti íven regisztrálják ottlétüket;

*d)* az olyan napirendeket, melyekhez meghívott előadó vagy vendég várható, ott a napirend tárgyalását az ülés elejére kell besorolni.

(2) Időegységhez kötődő korlátozások:

*a)* képviselői hozzászólás napirendi pontonként legfeljebb 2 perc;

*b)* a kérdés és az interpelláció ideje legfeljebb 2 perc, válasz 2 perc, viszontválasz 2 perc;

*c)* a napirend előtti felszólalás ideje legfeljebb 2 perc. Az érintett válasza maximálisan 2 perc;

*d)* tanácskozási joggal nem rendelkezőknek 2 perc hozzászólás engedélyezhető;

*e)* személyes megszólíttatás esetén a megszólított 2 percben észrevételt tehet.

**31. §**

(1)[[12]](#footnote-12) A Képviselő-testület ülését a polgármester, illetve felkérésére vagy akadályoztatása esetén az alpolgármester vezeti. Együttes akadályoztatásuk esetén az ülést az ügyrendi bizottság elnöke vezeti.

(2) A Képviselő-testület ülését vezető személy:

*a)* megállapítja, hogy a Képviselő-testület ülését e rendelet szabályai szerint hívták össze;

*b)* megállapítja az ülés határozatképességét;

*c)* előterjeszti az ülés napirendjét;

*d)* az átruházott hatáskörben hozott döntésekről, valamint a lejárt határidejű önkormányzati határozatok végrehajtásáról negyedévente, az elmúlt ülést követő fontosabb eseményekről havonta tájékoztatást ad.

(3) A Képviselő-testület a napirendről vita nélkül határoz.

(4) Képviselő-testületi napirend előterjesztője lehet:

*a)* a Polgármester;

*b)* a Képviselő-testület tagja;

*c)* a Képviselő-testület bizottsága;

*d)* a Jegyző,

*e)* a Képviselő-testület által felkért személy vagy intézmény, illetve szervezet vezetője.

(5) A meghívottak közül tanácskozási jog illeti meg:

*a)* a jegyzőt,

*b)* napirenddel kapcsolatban meghívott intézmények és szervezetek vezetőit (illetve téma-gazdát)

*c)* akit a polgármester a tanácskozás céljából meghívott.

(6) A képviselő-testület ülése nyilvános, amelyen bármely állampolgár részt vehet.

**32. §**

(1) A polgármester gondoskodik a tanácskozás rendjének a fenntartásáról, ennek során:

*a)* figyelmezteti azt a hozzászólót, aki eltér a tárgyalt napirendi ponttól, valamint a tanácskozáshoz nem illő, sértő módon nyilatkozik;

*b)* rendreutasítja azt a személyt, aki az ülés rendjéhez méltatlan magatartást tanúsít;

*c)* ismétlődő rendzavarás esetén a terem elhagyására kötelezi a rendbontót;

*d)* ismételt és súlyos rendbontás esetén a rendbontó eltávolításához karhatalom segítségét veszi igénybe;

*e)* a c) d) pontban felsorolt intézkedések a Képviselő-testület tagjával és a jegyzővel szemben nem alkalmazhatóak.

(2) A sértő kifejezést használó képviselő az egész tanácskozás során megkövetheti a testületet, illetve a megsértett személyt.

(3) Az érintett személy a vita során bármikor személyes megjegyzést tehet legfeljebb két perces időtartamban, amennyiben vissza akarja utasítani az őt ért támadást.

**9. A Képviselő-testületi döntés meghozatalának módjai**

**33. §**

(1) A Képviselő-testület akkor határozatképes, ha az ülésen a képviselők több mint a fele jelen van. A javaslat elfogadásához a jelenlévő képviselők több mint felének igen szavazata szükséges.

(2) Határozatképtelenség esetén a Képviselő-testületet nyolc napon belül újra össze kell hívni.

(3) Minősített többség kell az Mötv. 50.§-ában foglaltakon túl a következő ügyekben:

*a)* fegyelmi ügyben,

*b)* kitüntetés, díszpolgári cím adományozása,

*c)* gazdasági program elfogadása,

*d)* hitelfelvétel esetén.

(4) A minősített többséget igénylő javaslat elfogadásához a megválasztott képviselők több mint a felének igen szavazata szükséges.

**34. §**

(1) A Képviselő-testület a döntéseit (határozat, rendelet) általában nyílt szavazással hozza.

(2) A Képviselő-testület ülésein a szavazás kézfelemeléssel történik.

(3) A szavazatok megszámlálásáról a levezető elnök gondoskodik.

(4) A szavazatok összeszámlálása után a levezető elnök megállapítja a javaslat mellett, majd ellene szavazók, végül a szavazástól tartózkodók számát.

**35. §**

(1) A polgármester vagy bármely képviselő indítványozhatja név szerinti szavazás tartását, amelyről a Képviselő-testület egyszerű szótöbbséggel dönt.

(2) A név szerinti szavazásnál a jegyző betűrendben felolvassa a Képviselő-testület tagjainak névsorát, akik nevük felolvasásakor "igen", "nem", "tartózkodom" kijelentéssel szavaznak.

**36. §**

(1) A Képviselő-testület jogszabályban kötelezően előírt esetben titkos szavazást tart.

(2) A titkos szavazás lebonyolítása az Ügyrendi Bizottság feladata.

(3) A titkos szavazás szavazólapon történik. A szavazás lebonyolításának technikai feltételeit a jegyző biztosítja.

(4) A szavazatszámláló bizottság a szavazásról jegyzőkönyvet készít. A jegyzőkönyvet a bizottság tagjai és a jegyzőkönyvvezető írják alá.

(5) A szavazás eredményéről a bizottság elnöke beszámol a Képviselő-testület részére. A titkos szavazással hozott határozatot már a nyilvános ülésen kell ismertetni.

(6) A képviselő-testület határozatait a naptári év elejétől folyamatos, növekvő, egyedi sorszámmal kell ellátni. A határozatok sorszáma mellett fel kell tüntetni a határozathozatal pontos időpontját (év, hó, nap megjelöléssel).

**10. A képviselő-testület jegyzőkönyve**

**37. §**

(1) A Képviselő-testület üléséről az Mötv.52. §-ának figyelembevételével jegyzőkönyvet kell készíteni.

(2) A jegyzőkönyvet az ülésen készített írásbeli feljegyzés alapján kell elkészíteni.

(3) A jegyzőkönyvnek az Mötv.52. §-ában foglaltakon kívül az alábbiakat kell tartalmaznia:

*a)* a távol maradt képviselők nevét;

*b)* napirendi pontonként az előadók nevét, szóbeli előterjesztés esetén annak rövid tartalmát;

*c)* az elhangzott bejelentéseket, interpellációkat és kérdéseket, valamint az azokkal kapcsolatos válaszokat, illetve határozatokat;

*d)* a képviselő kérésére véleményének rögzítését;

*e)* aláírásokat, dátumot, pecsétet.

(4) A jegyzőkönyvhöz mellékelni kell:

*a)* az ülés meghívóját;

*b)* az előterjesztések egy-egy példányát;

*c)* a rendelet, valamint a határozattervezetek egy-egy példánya;

*d)* a jelenléti ív;

*e)* az írásban benyújtott hozzászólás a képviselő kérésére;

*f)* valamint az elfogadott, a polgármester és a jegyző sajátkezű aláírásával ellátott rendeletet.

**38. §**

(1) A jegyzőkönyv eredeti példányát a mellékletekkel együtt a Hivatal kezeli, gondoskodik a jegyzőkönyvek évenként beköttetéséről, valamint megfelelő őrzéséről.

**11. Az önkormányzati rendeletek alkotásának főbb szabályai**

**39. §**

(1) Önkormányzati rendeletalkotást kezdeményezhet:

*a)* a polgármester;

*b)* a képviselő;

*c)* a képviselő-testület bizottsága;

*d)* a jegyző;

**40. §**

(1) A pénzügyi tárgyú rendelet-tervezeteket a polgármester a más tárgyú rendelet-tervezeteket a jegyző terjeszti a Képviselő-testület elé.

(2) Rendelet-tervezetet a jegyző törvényességi ellenjegyzésével lehet a Képviselő-testület elé terjeszteni.

**41. §**

(1) A rendelet-tervezetet a jogalkotásról szóló törvényben, valamint a jogszabályszerkesztésre vonatkozó követelmények figyelembevételével kell előkészíteni.

(2) A rendelet-tervezet előterjesztésében az előkészítés során tett javaslatokat szerepeltetni kell.

(3) A polgármester, a jegyző véleményének meghallgatása után, egyes rendelet tervezeteket az érdemi vita előtt közmeghallgatásra bocsáthat.

(4) A rendelet hiteles szövegét a jegyző szerkeszti.

**12. A közzététel és iratbetekintés**

**42. §**

(1) A rendeletet a Hivatal kirendeltségének hirdetőtábláján történő kifüggesztéssel kell kihirdetni. A hirdetményt tizenöt napra kell kifüggeszteni, és azon fel kell tüntetni a kifüggesztés napját. A kihirdetés időpontja a kifüggesztés napja.

(2) A választópolgárok a képviselő-testületi ülés jegyzőkönyveibe, rendeleteibe a Hivatal kirendeltségén, illetve a település honlapján tekinthetnek be az Mötv.52. §

(3) Bekezdésében foglaltak alapján.

(3) A zárt ülésről készült jegyzőkönyvbe a Képviselő-testület tagja, a tárgyban közvetlenül érdekelt vagy annak hivatalos megbízottja, a Kormányhivatal vezetője, továbbá a jegyző tekinthet be.

**13. A helyi népszavazás**

**43. §**

A Képviselő-testület külön rendeletben szabályozza a helyi népszavazás kezdeményezéséhez szükséges lakosságszámot.

*IV. Fejezet*

*A polgármester, az alpolgármester, a jegyző, közös hivatal, bizottságok, társulások*

**14. A polgármester**

**44. §**

(1) A Polgármester foglalkoztatási jogiszonyban tölti be tisztségét.

(2) A Polgármester a Képviselő-testület elnöke, felelős az önkormányzat egészének működéséért.

(3) Főbb feladatai:

*a)* a település fejlődésének elősegítése;

*b)* a helyi közszolgáltatásokról való gondoskodás;

*c)* az önkormányzat vagyonának megőrzése és gyarapítása;

*d)* az önkormányzat gazdálkodása feltételeinek megteremtése;

*e)* a demokratikus helyi hatalomgyakorlás, a közakarat érvényesülésének a biztosítása;

*f)* a nyilvánosság megteremtése, a helyi fórumok szervezése;

*g)* a lakosság önszerveződő közösségeinek a támogatása, a szükséges együttműködés ki-alakítása;

*h)* az önkormányzati intézmények működésének az ellenőrzése, segítése;

*i)* az alpolgármester(ek) munkájának irányítása;

*j)* a Hivatal irányítása;

*k)* a jogszabályok szerinti munkáltatói jogkörök gyakorlása,

*l)* a Képviselő-testület működési feltételeinek megteremtése, munkájának megszervezése;

*m)* a Képviselő-testület tagjai és bizottságai munkájának segítése;

*n)* a Képviselő-testület döntéseinek előkészítése, a döntések végrehajtásának megszervezése és ellenőrzése;

*o)* a Képviselő-testület munkatervének előkészítése, benyújtása, végrehajtása,

(4) A polgármester részletes feladat- és hatásköreit a jogszabályok és a Képviselő-testület döntései határozzák meg.

(5) Amennyiben a képviselő-testület – határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, a polgármester – az Mötv.42. §-ában meghatározott ügyek kivételével – döntést hozhat, melyről a következő ülésen tájékoztatást köteles adni.

(6) A polgármester a képviselő-testület utólagos tájékoztatása mellett – az Mötv.42. §-ában meghatározott ügyek kivételével – dönthet a két ülés közötti időszakban felmerülő, halaszthatatlan önkormányzati ügyekben.

(7) A (6) bekezdés alkalmazásában halaszthatatlan önkormányzati ügynek minősül az az ügy, melynek tárgyában a döntés elmaradása a kötelező önkormányzati feladatok ellátását, vagy a képviselő-testület határozatának végrehajtását veszélyeztetné.

(8) A Képviselő-testület által a polgármesterre átruházott hatáskörök jegyzékét e rendelet 1. melléklete tartalmazza.

**15. Az alpolgármester**

**45. §**

(1) A Képviselő-testület a polgármester javaslatára, titkos szavazással a Képviselő-testület megbízatásának időtartamára, a polgármester helyettesítésére, munkájának segítésére tagjai közül egy alpolgármestert választ.

(2) Az alpolgármester a polgármester irányításával látja el feladatát, hivatali teendőit a polgár-mester határozza meg.

(3) A polgármester helyettesítése során az alpolgármestert a polgármester jogosultságai illetik meg.

**16. A jegyző**

**46. §**

(1) A Jegyző:

*a)* vezeti a Hivatalt, a polgármester irányításával elkészíti annak ügyrendjét, munkaköri leírásait, gondoskodik annak folyamatos karbantartásáról;

*b)* elkészíti a köztisztviselők munkaköri leírását és minősítését, saját hatáskörébe tartozó ügyekben szabályozza a kiadmányozás, az utalványozás és az ellenjegyzés rendjét;

*c)* tájékoztatást ad a lejárt határidejű önkormányzati határozatok végrehajtásáról;

*d)* rendszeresen tájékoztatást ad a polgármesternek, a testületnek, a bizottságoknak, az önkormányzat munkáját érintő jogszabályokról;

*e)* a polgármester irányításával előkészíti a Képviselő-testület és a bizottságok elé kerülő előterjesztéseket;

*f)* a Képviselő-testület ülésein gondoskodik a jegyzőkönyv vezetéséről és a szavazatok összeszámlálásáról;

*g)* tájékoztatja a Képviselő-testületet a Hivatal munkájáról, az ügyintézésről;

*h)* gondoskodik az önkormányzati rendeletek, határozatok nyilvántartásáról;

*i)* gondoskodik a határozatokl és végrehajtásáról;

*j)* szervezi a jogi felvilágosító munkát;

*k)* gondoskodik a Hivatal dolgozóinak rendszeres továbbképzéséről;

*l)* ellenjegyzi a pénzügyi kötelezettségvállalásokat.

(2) A jegyző részletes feladat- és hatásköreit a jogszabályok és a Képviselő-testület döntései határozzák meg.

(3) A jegyzőt tartós akadályoztatás, vagy az állás betöltetlensége esetén a Hivatal Szervezeti és Működési Szabályzatában meghatározott személy helyettesíti teljes jogkörrel.

(4) A Képviselő-testület által a jegyzőre átruházott hatáskörök jegyzékét e rendelet 1. melléklete tartalmazza.

**17. A közös önkormányzati hivatal**

**47. §**

(1) A Képviselő-testület Kőröshegyi Közös Önkormányzati Hivatal elnevezéssel - az önkormányzat működésével, valamint a polgármester vagy a jegyző feladat és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására – hivatalt hoz létre.

(2) A Hivatal belső tagozódását, létszámát, feladatait és működésének szabályait a Hivatal Szervezeti és Működési Szabályzata határozza meg, amelyet határozattal fogadnak el a közös hivatalt alapító önkormányzatok képviselő-testületei.

(3)[[13]](#footnote-13)

(4)[[14]](#footnote-14)

**18. A képviselő-testület bizottsága**

**48. §**

(1) A Képviselő-testület 3 fő települési képviselőből álló Ügyrendi Bizottságot hoz létre.

(2) A Képviselő-testület a határozatában megjelölt ügyeknek a határozatban megállapított ideig történő intézésére ideiglenes bizottságot alakíthat.

(3) A Képviselő-testület által a bizottságokra átruházott hatáskörök jegyzékét, valamint a bizottságok főbb feladatait e rendelet 1. melléklete tartalmazza.

**49. §**

(1) A bizottság maga állapítja meg működése részletes szabályait. A bizottság működésére a Képviselő-testületre vonatkozó szabályok vonatkoznak.

(2) A bizottsági tag köteles a tudomására jutott titkot megőrizni. Titoktartási kötelezettsége bizottsági tagságának megszűnése után is fennáll.

(3) A bizottság munkáját a Hivatal segíti. A Hivatal e feladatkörében:

*a)* gondoskodik az ülés meghívójának és előterjesztéseinek összeállításáról és kiküldéséről;

*b)* elkészíti a bizottsági ülés jegyzőkönyvét, amelyet eljuttat a jegyzőnek törvényességi felülvizsgálat céljából;

*c)* az átruházott hatáskörben hozott határozatokat három napon belül a jegyzőnek átadja, aki a törvényességi ellenőrzés után megküldi a polgármesternek felfüggesztési jogának gyakorlása végett.

**50. §**

(1) A bizottság ülésének összehívásáról a bizottság elnöke gondoskodik. A bizottsági ülés előterjesztéseit az ülés előtt négy naptári nappal kell a bizottság tagjainak megküldeni.

*V. Fejezet*

*Az önkormányzat gazdasági alapjai*

**19. Az önkormányzat költségvetése**

**51. §**

(1) A Képviselő-testület a költségvetését rendelettel állapítja meg. Abban is dönt, hogy az adott költségvetési évben a kötelező feladatain túl, milyen önként vállalt feladatot lát el. Az önkormányzat kötelezően ellátandó és önként vállalt feladatainak kormányzati funkciók szerinti besorolását az SZMSZ 3. melléklete tartalmazza.

(2) Az (1) bekezdésben szereplő rendeletet külön törvény rendelkezésének megfelelően kell megalkotni.

**20. Az önkormányzat vagyona**

**52. §**

Az önkormányzat törzsvagyonát, valamint a forgalomképes, a korlátozottan forgalomképes vagyontárgyakkal való gazdálkodás és az önkormányzat vállalkozásával kapcsolatos előírásokat külön önkormányzati rendelet állapítja meg.

**53. §**

Az önkormányzat a vagyonáról folyamatosan elszámol. A következő évet előkészítő közmeghallgatás egyik napirendjeként a polgármester tájékoztatást ad az önkormányzat vagyoni helyzetéről.

**21. Az önkormányzat és intézményei gazdálkodásának ellenőrzése**

**54. §**

(1) Az önkormányzat gazdálkodásának ellenőrzésére az Mötv-ben meghatározott szabályok irányadók.

(2) Az önkormányzat gazdálkodásának belső ellenőrzéséről megbízási szerződés alapján belső ellenőr foglalkoztatásával gondoskodik.

**55. §**

Az önkormányzat által fenntartott intézmények pénzügyi ellenőrzéséről megbízási szerződés alapján belső ellenőr foglalkoztatásával gondoskodik.

*VI. Fejezet*

*Záró rendelkezések*

**56. §**

(1) E rendelet a kihirdetést követő napon lép hatályba.

(2)[[15]](#footnote-15)

(3)[[16]](#footnote-16)

(4)[[17]](#footnote-17) Hatályát veszti az Önkormányzat Szervezeti és Működési Szabályzatáról szóló 11/2014. (XI. 28.) önkormányzati rendelet.

*1. melléklet[[18]](#footnote-18)*

(A melléklet szövegét a(z) BE\_SZMSZ\_1melléklet\_1.pdf elnevezésű fájl tartalmazza.)

a 14/2019. (XI. 21.) önkormányzati rendelethez

# A KÉPVISELŐ-TESTÜLET ÁLTAL ÁTRUHÁZOTT HATÁSKÖRÖK LISTÁJA

# ÜGYRENDI BIZOTTSÁGÁNAK,

# FELADATAI ÉS ÁTRUHÁZOTT HATÁSKÖREI

* Vagyonnyilatkozatok kezelése, vizsgálata,
* Összeférhetetlenség kivizsgálása,
* Lebonyolítja a Képviselő-testület ülésén felmerülő titkos szavazásokat.

A POLGÁRMESTERRE ÁTRUHÁZOTT HATÁSKÖRÖK

* A közfoglalkoztatással kapcsolatos pályázati és munkaügyi feladatok ellátása.
* A településkép védelméről szóló 2016. évi LXXIV törvény 8. §-ában foglalt önkormányzati hatósági hatáskörök ellátása.

.

A JEGYZŐRE ÁTRUHÁZOTT HATÁSKÖRÖK

* Az önkormányzat tulajdonában álló ingatlanok estében amennyiben a közműépítés önkormányzati tulajdonú ingatlant érint, a közművek kiépítéséhez, elhelyezéséhez tulajdonosi hozzájárulás kiadása.
* Az önkormányzat kezelésében lévő utakon közműépítési munkákhoz közútkezelői hozzájárulás kiadása.

.

*2. melléklet*

(A melléklet szövegét a(z) BE\_SZMSZ\_2\_melléklet.pdf elnevezésű fájl tartalmazza.)

a 14/2019. (XI. 21.) önkormányzati rendelethez

## Előterjesztésekkel kapcsolatos követelmények

Az előterjesztésekkel szemben elvárt formai követelmények:

1. minden előterjesztést – a lehetőségeknek megfelelően – Word for Windows szöveg-szerkesztő program 12-es betűnagyságával kell írni;
2. fejléc a hivatalos nyomtatványnak megfelelően;
3. az előterjesztés tárgyának megjelölése, melynek pontosan meg kell egyeznie a testületi ülés meghívójában szereplő szöveggel;
4. megszólítás az alábbiak szerint: „Tisztelt Képviselő-testület!”;
5. az előterjesztés érdemi szövege;
6. határozati javaslat, – szükség szerint annak végrehajtási határideje, és végrehajtásért felelős személy megnevezése – több megoldási lehetőség esetén alternatív határozati javaslatokkal; a tájékoztató elnevezésű előterjesztés nem tartalmaz határozati javaslatot;
7. értékesítésre irányuló előterjesztés esetén a határozati javaslatnak tartalmaznia kell, az ingatlan pontos adatait: helyrajzi számát és címét;
8. döntéshez szükséges szavazati arány (egyszerű vagy minősített többség);
9. bizottságok felsorolása, amelyek az előterjesztést megtárgyalják;
10. az anyag készítőjének a neve és beosztása;
11. hitelesítési kellékek: pecsét és aláírás;
12. az érintett zárt ülés elrendelését kérő írásbeli nyilatkozatát. (személyi ügy tárgyalása esetén)

Az előterjesztés érdemi szövegének tartalmaznia kell:

1. az ügyben született korábbi önkormányzati határozatot;
2. indokolt esetben, a korábbi döntés módosítására, vagy hatályon kívül helyezésére vonatkozó javaslatot;
3. a tárggyal kapcsolatos fontosabb jogszabályokat;
4. az előkészítés során végzett munkában a közreműködő szervek és személyek véleményét;
5. a döntés várható következményét.

*3. melléklet[[19]](#footnote-19)*

(A melléklet szövegét a(z) SZMSZ\_módosítás\_3\_melléklet.pdf elnevezésű fájl tartalmazza.)

SZMSZ\_mód.3.mell.cofogos lista.pdf a 14/2019. (XI.21.) önkormányzati rendelethez

Balatonendréd Község Önkormányzatának kötelezően ellátandó és önként vállalt feladatainak kormányzati funkciók szerinti besorolása

011130 Önkormányzatok és önkormányzati hivatalok jogalkotó és általános

 igazgatási tevékenysége

013320 Köztemető-fenntartás és -működtetés

013350 Az önkormányzati vagyonnal való gazdálkodással kapcsolatos feladatok

022010 Polgári honvédelem ágazati feladatai, a lakosság felkészítése

032020 Tűz- és katasztrófavédelmi tevékenységek

041232 Start-munka program – Téli közfoglalkoztatás

041233 Hosszabb időtartamú közfoglalkoztatás

041236 Országos közfoglalkoztatási program

045160 Közutak, hidak, alagutak üzemeltetése, fenntartása

052080 Szennyvízcsatorna építése, fenntartása, üzemeltetése*,*

064010 Közvilágítás

066010 Zöldterület-kezelés

066020 Város-, községgazdálkodási egyéb szolgáltatások

072112 Háziorvosi ügyeleti ellátás

074031 Család és nővédelmi egészségügyi gondozás

074032 Ifjúság-egészségügyi gondozás

081030 Sportlétesítmények, edzőtáborok működtetése és fejlesztése

081045 Szabadidősport- (rekreációs sport-) tevékenység és támogatása

082042 Könyvtári állomány gyarapítása, nyilvántartása

082044 Könyvtári szolgáltatások

082092 Közművelődés - hagyományos közösségi kulturális értékek gondozása

082094 Közművelődés - kulturális alapú gazdaságfejlesztés

086020 Helyi, térségi közösségi tér biztosítása, működtetése

086090 Egyéb szabadidős szolgáltatás

091140 Óvodai nevelés, ellátás feladatai

096015 Gyermekétkeztetés köznevelési intézményben

096025 Munkahelyi étkeztetés köznevelési intézményben

101270 Fogyatékossággal élők társadalmi integrációját és életminőségét segítő

 programok, támogatások

104037 Intézményen kívüli gyermekétkeztetés

104042 Család és gyermekjóléti szolgáltatások

107051 Szociális étkeztetés szociális konyhán

107052 Házi segítségnyújtás

107053 Jelzőrendszeres házi segítségnyújtás

109010 Szociális szolgáltatások igazgatása

1. függelék

a /2019. (XI. .) önkormányzati rendelethez

Az önkormányzat helyi ünnepnapjai:

Falunap (május hónap első felében),

Búcsú (advent első vasárnapja)

Az önkormányzat hivatalos lapja a félévente (május és december hónapban) megjelenő Endrédi Kisújság, melyben a Képviselő-testület tájékoztatja a lakosságot a település életéről és működéséről.

 Az önkormányzat testvér-települési kapcsolatot ápol és tart fenn települési megállapodás alapján:

a) az erdélyi Maros megyei Nyárádkarácsony

b) a Nógrád megyei Bárna településekkel.

2. függelék

a /2019. (XI. .) önkormányzati rendelethez

###### Balatonendréd Község Önkormányzat Képviselő-testületének névsora

Késmárki Tibor polgármester

Dr. Horváth Gyula alpolgármester

Györgyi Hedvig képviselő

Nagy Gyula képviselő

Nagy Sándor képviselő

Pappné Tamás Zsuzsanna Klára képviselő

Verbovszki Sándorné képviselő

3. függelék

a /2019. (XI. .) önkormányzati rendelethez

###### Balatonendréd Község Önkormányzat Képviselő-testülete Ügyrendi Bizottságának névsora

Györgyi Hedvig elnök képviselő

Pappné Tamás Zsuzsanna Klára tag képviselő

Verbovszki Sándorné tag képviselő

1. Az 1. § (2) bekezdése a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 1. §-ával megállapított szöveg. [↑](#footnote-ref-1)
2. Az 1. § (3) bekezdése a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 1. §-ával megállapított szöveg. [↑](#footnote-ref-2)
3. Az 5. § (1) bekezdése a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 2. §-ával megállapított szöveg. [↑](#footnote-ref-3)
4. A 10. § a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 3. §-ával megállapított szöveg. [↑](#footnote-ref-4)
5. A 13. § (3) bekezdése a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 4. §-ával megállapított szöveg. [↑](#footnote-ref-5)
6. A 14. § (4) bekezdése a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 5. §-ával megállapított szöveg. [↑](#footnote-ref-6)
7. A 22. § (3) bekezdése a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 6. §-ával megállapított szöveg. [↑](#footnote-ref-7)
8. A 23. § (6) bekezdése a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 7. §-ával megállapított szöveg. [↑](#footnote-ref-8)
9. A 26. § (2) bekezdése a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 8. §-ával megállapított szöveg. [↑](#footnote-ref-9)
10. A 29. § (1) bekezdés a) pontja a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 9. §-ával megállapított szöveg. [↑](#footnote-ref-10)
11. A 29. § (1) bekezdés b) pontja a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 9. §-ával megállapított szöveg. [↑](#footnote-ref-11)
12. A 31. § (1) bekezdése a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 10. §-ával megállapított szöveg. [↑](#footnote-ref-12)
13. A 47. § (3) bekezdését a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 13. § a) pontja hatályon kívül helyezte. [↑](#footnote-ref-13)
14. A 47. § (4) bekezdését a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 13. § a) pontja hatályon kívül helyezte. [↑](#footnote-ref-14)
15. Az 56. § (2) bekezdését a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 13. § b) pontja hatályon kívül helyezte. [↑](#footnote-ref-15)
16. Az 56. § (3) bekezdését a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 13. § b) pontja hatályon kívül helyezte. [↑](#footnote-ref-16)
17. Az 56. § (4) bekezdése a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 11. §-ával megállapított szöveg. [↑](#footnote-ref-17)
18. Az 1. melléklet a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 12. § (1) bekezdésével megállapított szöveg. [↑](#footnote-ref-18)
19. A 3. melléklet a Balatonendréd Község Önkormányzata Képviselő-testületének 11/2021. (XII. 16.) önkormányzati rendelete 12. § (2) bekezdésével megállapított szöveg. A 3. melléklet a Balatonendréd Község Önkormányzata Képviselő-testületének 14/2022. (X. 20.) önkormányzati rendelete 1. § - 1. mellékletével megállapított szöveg. A 3. melléklet a Balatonendréd Község Önkormányzata Képviselő-testületének 16/2022. (XI. 17.) önkormányzati rendelete 1. §-ával megállapított szöveg. A 3. melléklet a Balatonendréd Község Önkormányzata Képviselő-testületének 10/2023. (V. 25.) önkormányzati rendelete 1. §-ával megállapított szöveg. [↑](#footnote-ref-19)